Diari Oficial de la Generalitat Valenciana


Sumari del DOGV 4506, del 23-05-2003 (2003/6041)

RESOLUCIÓ de 14 de maig de 2003, del president del Consell d'Administració de l'Entitat Pública de Transport Metropolità de València, per la qual es publica la convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat i s'autoritza la despesa destinada a les ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6041


Data del document
:   14-05-2003

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * suport econòmic
    * transportista
    * taxi
    * jubilació anticipada
    * ajuda pública

RESOLUCIÓ de 14 de maig de 2003, del president del Consell d'Administració de l'Entitat Pública de Transport Metropolità de València, per la qual es publica la convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat i s'autoritza la despesa destinada a les ajudes. [2003/F6041]
  
Des de l'any 1997, la Conselleria d'Obres Públiques, Urbanisme i Transports ha desenvolupat una sèrie d'actuacions destinades a readaptar l'oferta i la demanda en el servici del taxi prestat en l'Àrea de Prestació Conjunta de València. Estes mesures se sintetitzen en l'atorgament d'ajudes a través de procediments de concurrència destinades a fomentar l'abandó de l'activitat. A través d'estes ajudes s'ha volgut també solucionar el problema de l'elevada edat mitjana dels titulars d'autoritzacions, els quals davant de la inexistència d'altres fonts d'ingressos substitutives, es veuen impossibilitats per a abandonar la prestació del servici del taxi. L'Entitat Pública de Transport Metropolità de València (eTM) va donar continuïtat al programa d'ajudes iniciat per la Conselleria d'Obres Públiques, Urbanisme i Transports mitjançant la publicació de la corresponent convocatòria per a l'any 2002, en virtut de les seues competències relatives a la reestructuració de l'oferta i la demanda en el sector, tot això de conformitat amb la Llei de creació 9/2000, de 23 de novembre. Enguany, es detecten semblants necessitats i problemes, com així ho van manifestar representants d'associacions i sindicats del sector al si del Consell d'Operadors del Taxi.
  
Per tal raó i en atenció al que abans s'ha indicat, en l'exercici de les competències estatutàriament atribuïdes, el director de l'entitat va comunicar a la Comissió Executiva la necessitat d'adoptar una mesura de reestructuració de l'oferta articulada a través d'un procediment de concurrència d'ajudes, com s'ha fet des de l'any 1997. En el seu informe va acompanyar una proposta de les bases que hi haurien de regir. Després de la discussió i deliberació, la Comissió Executiva, i de conformitat amb el que disposa l'article 13.2 dels Estatuts de l'entitat, va aprovar en la sessió de 7 de maig de 2003 la dita convocatòria.
  
Per tot això, oït el Consell d'Operadors del Taxi i de conformitat amb l'acord adoptat per la Comissió Executiva de la eTM, resolc:
  
Primer
  
Publicar la convocatòria de la concessió d'ajudes.
  
Segon
  
Aprovar la despesa amb destinació a l'adjudicació de les ajudes a què es referix la convocatòria de l'annex, per un import global de 291.500 euros, a càrrec del crèdit contingut en la línia SE000103 dels pressupostos de la eTM per a 2003.
  
València, 14 de maig de 2003.- El president del Consell d'Administració: José Ramón García Antón.
  
Annex
  
Convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat
  
Primer. Objecte
  
La present convocatòria té per objecte l'adjudicació d'ajudes als titulars d'autoritzacions per a la prestació del servici públic de transport discrecional de viatgers en automòbils de turisme de menys de nou places de l'Àrea de Prestació Conjunta de València que abandonen l'activitat, com a mesura per a reestructurar l'oferta i la demanda del sector i facilitar l'abandó de l'activitat als titulars d'autoritzacions de l'àrea d'elevada edat.
  
Segon. Règim de concessió
  
Les ajudes s'adjudicaran en règim de concurrència competitiva.
  
Tercer. Import global destinat a les ajudes i distribució d'este
  
1. L'import global destinat a les ajudes serà el de 291.500 euros, a càrrec del crèdit contingut en la línia SE000103 dels pressupostos de la eTM per a 2003, amb l'autorització prèvia del president del Consell d'Administració.
  
2. A cada beneficiari s'adjudicarà una ajuda econòmica per un import total de 29.150 euros.
  
3. En cap cas s'atorgaran ajudes per més d'una autorització de transport per a la prestació del servici públic discrecional de viatgers en vehicles de turisme de menys de nou places, de l'Àrea de Prestació Conjunta de València.
  
4. Les ajudes seran atorgades fins que s'esgote la consignació pressupostària a què es referix l'apartat 1 del present número.
  
Quart. Beneficiaris i requisits
  
1. Podran ser beneficiaris de les ajudes les persones físiques titulars de les autoritzacions de l'Àrea de Prestació Conjunta de València que complisquen els següents requisits:
  
a) Ser titular d'una autorització en vigor per a la prestació del servici públic discrecional de transport de viatgers en turismes de menys de nou places de l'Àrea de Prestació Conjunta de València.
  
b) Tenir, en el moment de presentació de la sol·licitud, 55 o més anys d'edat. Este requisit no serà d'aplicació als titulars d'una autorització de l'Àrea de Prestació Conjunta de València afectats d'una invalidesa total permanent.
  
c) Haver explotat l'autorització de forma personal i individual i de manera ininterrompuda durant els últims tres anys des de la data de presentació de la sol·licitud.
  
d) Estar al corrent en el compliment de les obligacions tributàries i de la Seguretat Social.
  
e) No tenir embargada l'autorització.
  
f) No tenir pendent de pagament cap sanció ferma en via administrativa imposada per infracció de la legislació en matèria de transport.
  
g) Complir les obligacions a què es referix el número seté de la present convocatòria.
  
h) No haver obtingut o haver sol·licitat i estar pendent encara d'adjudicació, amb caràcter previ a esta convocatòria, cap ajuda o subvenció de qualssevol altres departaments, administracions o ens públics o privats, nacionals i internacionals, relacionades amb l'actuació a què es referix la present convocatòria d'ajuda.
  
2. Les condicions exigides per a tenir la condició de beneficiari hauran de complir-se al temps de presentar la sol·licitud.
  
Cinqué. Lloc i forma de presentació de les sol·licituds
  
1. Les sol·licituds d'ajuda es presentaran en el registre general de la eTM, avinguda d'Enric Valor, 13, 46627 Burjassot, ja siga directament o bé en qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana, i hauran de ser formulades en l'imprés que, amb la petició personal prèvia, serà facilitat en la citada entitat, i també es pot obtindre de la pàgina web de la eTM, www.etmvalencia.es.
  
2. Les sol·licituds podran presentar-se en el termini de 20 dies naturals, comptadors des del dia següent de la publicació de la present convocatòria en el Diari Oficial de la Generalitat Valenciana.
  
Sisé. Notificació dels actes integrants del procediment
  
Sense perjuí del que establix l'apartat 4 del número deu per a la resolució d'adjudicació, de conformitat amb el que preveu la lletra b) de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (LRJ-PAC), les notificacions dels actes integrants del procediment s'efectuaran en el tauler d'anuncis de la eTM.
  
Seté. Documentació
  
1. La sol·licitud s'acompanyarà de la següent documentació:
  
1r. Fotocòpia del DNI en vigor o, si no n'hi ha, del passaport en vigor.
  
2n. Si és procedent, fotocòpia del NIF.
  
3r. Fotocòpia de la targeta en què es documente l'autorització.
  
4t. Acreditació de trobar-se al corrent en el compliment de les obligacions tributàries i de la Seguretat Social; per a això haurà de presentar l'original dels documents següents:
  
a) Certificat expedit per l'òrgan estatal competent de l'administració tributària.
  
b) Certificat expedit per l'òrgan competent de la Conselleria d'Economia i Hisenda.
  
c) Últim rebut de l'Impost d'Activitats Econòmiques.
  
d) Certificat expedit per l'òrgan competent de la Seguretat Social.
  
e) Certificat de vida laboral en el qual es reflectisca l'antiguitat.
  
Els certificats hauran de ser positius o, si és procedent, indicar que els deutes estan ajornats, fraccionats o acordada la suspensió amb ocasió de la impugnació de les liquidacions corresponents. Als efectes de la present convocatòria, estos certificats tindran validesa per un període de sis mesos des de la data de la seua expedició. Si caduquen amb antelació a la proposta de resolució, es comunicarà esta circumstància al sol·licitant perquè presente un certificat actualitzat.
  
5é. Certificat, si és procedent, expedit per l'organisme oficial competent acreditatiu de la invalidesa total permanent.
  
2. L'acreditació del requisit a què es referix la lletra h) de l'apartat 1 del número quart, s'efectuarà mitjançant l'ompliment de declaració responsable segons model que s'adjunta a la sol·licitud de l'ajuda.
  
3. A més dels documents expressament determinats en l'apartat anterior, els peticionaris de les ajudes podran acompanyar la seua sol·licitud de tots els altres que consideren que poden servir per a justificar-la.
  
4. Els documents que no siguen originals hauran d'estar degudament confrontats i compulsats.
  
Huité. Òrgans competents per a l'ordenació, instrucció i resolució de l'expedient
  
1. L'òrgan competent per a l'ordenació de l'expedient és el Departament del Taxi de la eTM.
  
2. La instrucció i proposta de resolució correspondran a una Comissió d'Avaluació que estarà integrada pels membres següents:
  
President: José Moltó Orduña, cap de l'Àrea Economicoadministrativa de la eTM.
  
Secretari: César González Ramos, tècnic superior de la eTM.
  
Vocal: Adela Juan Navarro, tècnic superior de la eTM.
  
3. Seran funcions de la Comissió:
  
a) Petició d'informes que siguen necessaris per a resoldre o que siguen exigits per la normativa vigent que resulte si és procedent d'aplicació.
  
b) Informar sobre les sol·licituds i valorar-les d'acord amb els criteris establits en el número nové.
  
c) Proposar els beneficiaris a qui hagen d'adjudicar-se les ajudes.
  
En el que no preveu la present convocatòria, la comissió ajustarà el seu funcionament al règim jurídic dels òrgans col·legiats, regulat en el capítol II del títol II de la LRJ-PAC.
  
4. L'òrgan competent per a adoptar la resolució d'adjudicació de les ajudes és el director de la eTM.
  
Nové. Criteris de valoració
  
Per a formular la proposta d'adjudicació, la comissió a què es referix el número anterior s'atindrà als criteris d'avaluació següents:
  
1r. L'edat del titular de l'autorització. Puntuació: 0,50 punts per cada any d'edat addicional als 55 fins un màxim de 5 punts.
  
2n. Els qui tenint la condició de beneficiaris en la present convocatòria formen part de la llista de reserva a què es referix la Resolució de 23 d'octubre de 2002, del director de l'Entitat Pública de Transport Metropolità de València (DOGV núm. 4.381, de 19 de novembre, pàg. 28782). Puntuació: 1,5 punts.
  
3r. El nombre d'anys que fa que exercix com a titular de l'autorització i en condició d'autònom l'activitat del taxi. Puntuació: 0,20 punts per any fins un màxim de 3 punts.
  
4t. Els qui tinguen reconeguda una invalidesa total permanent. Puntuació: 0,5 punts.
  
En igualtat de puntuació, una vegada aplicats els criteris anteriors, es tindrà en compte l'edat del sol·licitant i es donarà prioritat a qui siga de major edat.
  
Deu. Procediment per a l'adjudicació
  
1. Instrucció. Dins dels cinc dies següents a l'acabament del termini per a la presentació de les sol·licituds, s'exposarà la llista dels exclosos, amb indicació de les causes d'exclusió i l'atorgament, de conformitat amb el que establix l'article 71.1 de la LRJ-PAC, d'un termini de 10 dies hàbils per a esmenar les faltes o adjuntar els documents preceptius, amb l'advertència a l'interessat que, si no ho fa així, es considerarà que ha desistit de la seua petició. Si no esmena les faltes o adjunta els documents preceptius en el termini indicat, la publicació d'aquella llista equivaldrà a la resolució a què es referix l'incís final de l'article 71.3 FFG-IXR.
  
2. Proposta de resolució. Transcorregut el termini per a l'esmena d'errors, la Comissió avaluarà i valorarà, de conformitat amb els criteris establits en el número nové, les sol·licituds d'ajuda, i procedirà a l'obertura del tràmit d'audiència en els termes establits en l'article 84 de la LRJ-PAC, i a la vista d'allò que s'ha instruït, formularà i elevarà, a l'òrgan competent per a resoldre sobre l'adjudicació, l'oportuna proposta de resolució, que haurà d'expressar la relació dels beneficiaris per als quals es proposa la concessió de l'ajuda i una relació dels qui componen la llista de reserva.
  
3. Resolució. La resolució del director de la eTM per la qual es resol la present convocatòria es dictarà en el termini màxim de 10 dies des de l'elevació de la proposta de resolució.
  
4. Notificació i publicitat. La resolució d'adjudicació d'ajudes es notificarà personalment a cada beneficiari i en la forma prevista en el número sisé. En la resolució d'adjudicació haurà de fer-se constar, a més, les obligacions que ha de complir el beneficiari a qui s'adjudica l'ajuda i de manera concreta les establides en els números onze i dotze d'esta convocatòria. Així mateix, una vegada que tots els beneficiaris a qui s'adjudiquen les ajudes complisquen les obligacions a què es referix el número onze, es publicarà en el Diari Oficial de la Generalitat Valenciana una relació dels beneficiaris de les ajudes i l'import concedit, així com dels qui componen la llista de reserva. La identificació dels uns i els altres s'efectuarà mitjançant nom, DNI i número de l'autorització de l'Àrea de Prestació Conjunta de València de què s'és titular.
  
5. Silenci administratiu. Transcorregut el termini de sis mesos, comptadors des de la publicació de la present convocatòria, sense que s'haja dictat resolució expressa, s'entendrà que és desestimatòria de la concessió de l'ajuda.
  
Onze. Pagament de l'ajuda i obligacions del beneficiari
  
1. El pagament de l'ajuda es farà efectiu per la quantitat concedida sempre que el beneficiari presente en el registre d'entrada de la eTM i en el termini de 10 dies naturals, comptadors des del següent a aquell en què es va notificar la resolució d'adjudicació, la documentació següent:
  
a) Escrit pel qual renúncia a l'autorització de què és titular.
  
b) Original de la targeta en què es trobe documentada l'autorització a què es renuncia.
  
c) Declaració responsable de compromís d'abandó definitiu de l'activitat de transport com a empresari o autònom.
  
d) Renúncia del permís vàlid per a conducció de vehicle d'autotaxis de l'Àrea de Prestació Conjunta de València i entrega de l'original corresponent en la eTM.
  
e) Dades de domiciliació bancària.
  
2. Una vegada rebuda, dins del termini i en la forma escaient, la documentació sol·licitada, se n'efectuarà la pertinent comprovació. Si és conforme i abans del pagament de l'ajuda concedida, es donarà trasllat a l'òrgan competent als efectes del que disposa el número dotze de la Resolució de 9 de febrer de 1996, de la Direcció General del Transport Terrestre (BOE núm. 47, de 23 de febrer), per la qual s'establixen regles de coordinació en matèria de tramitació d'autoritzacions de transport per carretera i d'activitats auxiliars i complementàries del transport.
  
3. Si no es presenta dins del termini la documentació requerida a què es referix l'apartat 1 del present número, quedarà sense efecte la resolució d'atorgament per al beneficiari de què es tracte i es procedirà, sense solució de continuïtat, a comunicar a qui corresponga d'entre els establits en la llista de reserva, l'adjudicació de l'ajuda i el pagament d'esta, de conformitat i amb el compliment previ del que disposen els apartats 1 i 2 del present número.
  
Dotze. Fiscalització
  
El beneficiari de l'ajuda estarà obligat a facilitar totes les actuacions de comprovació que efectue la eTM, així com sotmetre's a qualsevol actuació de control a fi de verificar el correcte compliment dels objectius establits en la present convocatòria.
  
Tretze. Responsabilitat, règim sancionador i reintegraments
  
1. Els adjudicataris de l'ajuda quedaran sotmesos a les responsabilitats i règim sancionador que sobre infraccions administratives en matèria d'ajudes establisca la legislació vigent aplicable.
  
2. Procedirà el reintegrament de les quantitats, així com l'exigència de l'interés de demora des del moment del pagament de l'ajuda, en els casos previstos per l'apartat 9 de l'article 47 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
Catorze. Recursos